Platone (stacija)

Platone ir neizmantots (iekonservēts) pieturas punkts dzelzceļa līnijā Jelgava—Meitene. Pieturas punkts atrodas Platones pagastā, netālu no pagasta centra Platones. Apmēram puskilometru no stacijas Jelgavas virzienā ir autoceļa V1085 Vircava—Platone pārbrauktuve. Saglabājusies savulaik vācu armijas būvētā stacijas ēka, kas mūsdienās ir dzīvojamā ēka "Stacija Platone", kā arī stacijas perons, bijušā elektrocentralizācijas posteņa ēka un citas būves.

 Vēsture 
Vecplatones (Alt-Platon) stacija ierīkota 1916. gadā līdz ar Meitenes dzelzceļa uzbūvēšanu. 1925. gadā pārdēvēta tagadējā nosaukumā.Toms Altbergs, Karīna Augustāne, Ieva Pētersone. Dzelzceļi Latvijā. Rīga : Jumava, 2009, 128. lpp.  Stacija šeit pastāv līdz 1992. gadam, kad tā pārveidota par pieturas punktu, nojaucot pirmo un trešo sliežu ceļu. Agrāk bijis arī ceturtais, saīsinātais sliežu ceļš kravas rampas apkalpošanai. Ap 2010. gadu nojaukts arī bijušās stacijas otrais perons. Kopš 1995. gada, kad tika slēgts vietējais maršruts Rīga—Jelgava—Meitene, pasažieru vilcieni Platonē nepietur. 

 Atsauces 

 Ārējās saites 
 Platones stacija PSRS ģenerālštāba kartē 
 Platones stacijas fotogrāfijas 
 Platones dzelzceļa stacija "Latvijas Dzelzceļa" Youtube vietnē

Kategorija:Dzelzceļa līnijas Jelgava—Meitene stacijas un pieturas punkti
Kategorija:Dzelzceļa stacijas Latvijā
Kategorija:Platones pagasts